Борис Младенов-Young
И днес важи изреченото слово…

chitanka.info

И днес важи изреченото слово

от древните стоици — мъдреци.

Например: „Под небето нищо ново“ —

правдиво и съвременно звучи.

Животът по спирала се повтаря.

Събития от векове назад

се случват пак преди и след Олтаря —

любов, измами, ревност, лъст, разврат…

Една от бабите ми се отдала

мома на моя дядо преди век

и чак след месец с него се венчала —

той явно бил добър, почтен човек.

Това, което в наше време става,

е явно също ставало тогава!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.